CELEX: C2005/106/70
Language: fi
Date: 2005-04-30 00:00:00
Title: Asia T-69/05: European Dynamics S.A.:n 11.2.2005 Euroopan elintarviketurvallisuusviranomaista vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/34
            
         European Dynamics S.A.:n 11.2.2005 Euroopan elintarviketurvallisuusviranomaista vastaan nostama kanne
   (Asia T-69/05)
   (2005/C 106/70)
   Oikeudenkäyntikieli: englanti
   European Dynamics S.A., kotipaikka Ateena, Kreikka, edustajanaan lakimies N. Korogiannakis, on nostanut 11.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan elintarviketurvallisuusviranomaista vastaan.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa Euroopan elintarviketurvallisuusviranomaisen (EFSA) päätöksen olla hyväksymättä kantajan tarjousta ja antaa sopimus tarjouskilpailun voittaneelle alihankkijalle sekä kaikki EFSA:n myöhemmin tekemät päätökset, jotka liittyvät edellä mainittuun päätökseen;
            
         
               —
            
            
               velvoittaa EFSA:n korvaamaan kantajan oikeudenkäyntikulut ja muut kanteesta aiheutuneet kulut, vaikka kanne hylättäisiin.
            
         Oikeudelliset perusteet ja pääasialliset perustelut
   Kantajayritys vastasi EFSA:n tarjouspyyntöön EFSA/IT/00012 (1), joka koski ohjelmistoja ja palveluita extranetin luomiseksi jäsenvaltioiden kansallisten virastojen, Euroopan elintarviketurvallisuusviranomaisen (EFSA) ja Euroopan komission välille, tekemällä tarjouksen. Kantajan tarjous hylättiin riidanalaisella päätöksellä ja sopimus annettiin toiselle tarjoajalle.
   Kantaja vetoaa riidanalaisten päätösten kumoamista koskevan kanteensa tueksi siihen, että vastaaja rikkoi varainhoitoasetusta (2) ja direktiivin 92/50 (3) 17 artiklan 1 kohtaa, koska se käytti sellaisia arviointikriteereitä, joita ei ollut kunnolla yksilöity tarjouspyynnössä. Kantajan mukaan EFSA uskoi osan arviointivaltuuksistaan kolmansille osapuolille, koska se hyväksyi tarjoajan asiakkaiden virkamiesten mielipiteen käsittelemättä sitä sen enempää ja tarkistamatta asiaa muilta tahoilta. Kantaja väittää edelleen, että direktiivin 92/50 mukaan tarjoajan asiakkaiden tyytyväisyyttä ei voida ottaa huomioon tarjoajan hylkäämiseksi vaan sitä voidaan käyttää ainoastaan tarjouksen ”hyväksymisperusteena”.
   Kantaja väittää myös, että vastaaja teki ilmeisiä arviointivirheitä arvioidessaan kantajan tekemää tarjousta. Kantaja riitauttaa tietyt arviointikomitean raporttiin sisältyvät lausumat, jotka koskevat sitä seikkaa, että yksi kantajan asiakkaista ei ollut ostanut eikä käyttänyt kantajan tarjoamaa tuotetta ja sitä, että eräs toinen yhteisöjen toimielin ei ollut tyytyväinen kantajan tuotteeseen. Kantaja katsoo tähän liittyen myös, että menetelmä, jota EFSA on arviointimenettelyssä käyttänyt ja joka koostuu pelkistä puhelinsoitoista ilman minkäänlaisia virallisia tiedonsaantipyyntöjä tai saadun tiedon tarkistuksia muilta tahoilta, on riittämätön ja jo pelkästään se riittää osoittamaan, että kyseessä on ilmeinen arviointivirhe.
   Lopuksi kantaja vetoaa siihen, että vastaaja ei ole perustellut päätöstään riittävästi, mikä on vastoin EY 253 artiklaa.
   
      (1)  EUVL 2004/S 153-132262
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 tehty neuvoston asetus (EY, Euratom) N:o 1605/2002, EYVL L 248, 16.9.2002, s. 1.
   
      (3)  Julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annettu neuvoston direktiivi 92/50/ETY, EYVL L 209, 24.7.1992, s. 1.